Таш-Короо мрамор кени
Таш-Короо мрамор кени Талас областынын Бакай-Ата районунда, Миң-Булак (Водный) кыштагынан 5 км түндүк-чыгышта, Эчкили-Тоонун түштүк капталында, деңиз деңгээлинен 1100–1300 м бийиктикте. 1982–86-жылдары геологиялык чалгындоо жумуштары жүргүзүлгөн. Кен аймагын рифейдин акиташ, сланец тектери түзөт. Мрамор катмары үстүнкү рифейде пайда болуп, сланец тоо тегинин арасында жатат. Калыңдыгы 157 м, узундугу жүздөгөн мге созулат. Өңү агыш боз, кызгылтым. Жол-жол кара, жашыл темгилдүү. Оңой кесилип, жакшы сайкалданат. Блоктуулугу 22,15%, 1 м3 блоктон 17,9 м2 такта алууга болот. Технологиялык касиети боюнча имараттын дубалдарын кооздоп каптоого жарамдуу. Запасы В+С1 категориясы боюнча 703629 м3, С2 – 1213100 м3. Каптама таш катары бекитилген запасы B+C1 категориясы боюнча 703,6 мин м3, С2 – 509,5 миң м3. 
Геология

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9